На основу члана 26. Одлуке о месним заједницама на територијиградске општине Врање („Службени гласник Града Врања“, број 36/20) Изборна комисијаза спровођење избора за чланове савета месних заједница на територијиградске општине Врање, на седници одржаној дана: 21.05.2025. године, донела је

П Р А В И Л А

О РАДУ БИРАЧКОГ ОДБОРА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНих заједница на територији градске општине врање

I УВОДНЕ ОДРЕДБЕ

Члан 1.

 Овим правилима се ближе уређује рад Бирачког одбора на спровођењу избора за чланове Савете месне заједница на територији градске општине Врање, расписаних за 1. Јун 2025. године у времену од 07.00 до 20.00 часова.

**Члан 2.**

 Бирачки одбор непосредно спроводи гласање на бирачком месту у месној заједници, обезбеђује правилност и тајност гласања, утврђује резултате гласања на бирачком месту и обавља друге послове у складу са Одлуком о месним заједницама, Упутством за спровођење избора за чланове Савете месних заједница на територији градске општине Врањеи другим актима Изборне комисије и овим правилима.

 Бирачки одбор ради и пуноважно одлучује ако присуствује већина чланова или заменика.

 Бирачки одбор одлучује већином гласова присутних чланова.

 Право гласа у Бирачком одбору има само члан, а у његовом одсуству заменик.

 Рад Бирачког одбора је јаван.

 Док је бирачко место отворено и док траје гласање сви чланови Бирачког одбора или њихови заменици морају да буду на бирачком месту.

II ПРИЈЕМ ИЗБОРНОГ МАТЕРИЈАЛА

Члан 3.

Изборна комисија дужна је да најкасније 30. маја 2025. године до 24.00 часова, у седишту Градске управе преда Бирачком одбору, а Бирачки одбор је дужан да прими, следећи изборни материјал:

1. Решење о одређивању бирачког места са листом ознаке броја и назива бирачког места;
2. Решење о именовању Бирачког одбора;
3. Извод из бирачког списка за месну заједницу;
4. Изборну листу кандидата за избор чланова Савета месне заједнице;
5. Потребан број гласачких листића, који одговара броју бирача који су уписани у Извод из бирачког списка;
6. Контролни лист за проверу исправности гласачке кутије;
7. Записник о раду Бирачког одбора са две копије;
8. Потребан број образаца потврда о изборном праву за гласање ван бирачког места;
9. Евиденцију о присутности чланова Бирачког одобра на бирачком месту;
10. Правила о раду Бирачког одбора;
11. Гласачку кутију;
12. Параван за гласање;
13. Врећу за одлагање изборног материјала;
14. Прибор за писање (оловке и маркер);
15. Прибор за печаћење (печат) гласачке кутије и другог материјала;
16. Коверат у који ће Бирачки одбор након гласања ставити контролни лист за проверу исправности гласачке кутије;
17. Коверат у који ће Бирачки одбор након гласања ставити неупотребљене гласачке листиће;
18. Коверат у који ће Бирачки одбор након гласања ставити неважеће гласачке листиће;
19. Коверат у који ће Бирачки одборнакон гласања ставити важеће гласачке листиће;
20. Коверат у који ће Бирачки одборнакон гласања ставити потписане потврде о изборном праву за гласање ван бирачког места;
21. Коверте у које бирачи који гласају ван бирачког места стављају свој гласачки листић;
22. Коверте у које бирачи који гласају ван бирачког места стављају коверат са својим гласачким листићем и потписаном потврдом о изборном праву за гласање ван бирачког места и
23. Селотејп и папир за писање.

 О примопредаји изборног материјала пре гласања између Изборне комисије и Бирачког одбора сачињава се Записник о примопредаји изборног материјала пре гласања за изборе за чланове Савета месне заједнице.

 Изборни материјал из става 1. овог члана наведен је у Записнику из става 2. овог члана и исти потписују председник Бирачког одбора или његов заменик и председник Изборне комисије или његов заменик.

III ПРИПРЕМА ЗА ПОЧЕТАК ГЛАСАЊа

**Уређивање бирачког места**

Члан 4.

 Дана 01.јуна 2025 године,Бирачки одбор се састаје у 06,00 часова на бирачком месту, да би се извршиле припреме за почетак гласања.

 Чланови Бирачког одбора уређују бирачко место тако што видно истичу број и назив бирачког места, Решење о одређивању бирачког места, Решење о именовању Бирачког одбора, Изборну листу кандидата за чланове Савета месне заједнице који се бирају на бирачком месту.

**Члан 5.**

 Бирачки одбор проверава да ли су на бирачком месту и на 50 метара од бирачког места истакнути симболи кандидата за избор чланова Савета месне заједнице и други изборни пропагандни материјал.

 Ако је на бирачком месту и на 50 метара од бирачког места истакнут изборни пропагандни материјал, Бирачки одбор га сам уклања или о потреби да се он уклони обавештава комуналну инспекцију Градске управе Врање.

**Утврђивање потпуности и исправности изборног материјала**

**Члан 6.**

 Примљени изборни материјал Бирачки одбор упоређује са стањем из Записника о примопредаји изборног материјала пре гласања између Изборне комисије и Бирачког одбора и тако утврђује да ли је примљени материјал потпун и исправан.

 Ако нешто од изборног материјала недостаје, Бирачки одбор то констатује у Записнику из претходног става и о недостатку одмах обавештава Изборну комисију.

**Организација гласања на бирачком месту**

 **Члан 7.**

 Бирачки одбор организује гласање тако да, од улаза у просторију за гласање до гласачке кутије, места за обављање изборних радњи буду постављена следећим редоследом:

* место на коме се утврђује идентитет бирача;
* место на коме се налази извод из бирачког списка на коме се заокружује редни број испред личног имена бирача чији је идентитет утврђен;
* место на коме се уручује гласачки листић;
* место за параване за гласање, који морају бити тако постављени да обезбеде тајност гласања и
* место за гласачку кутију.

**IV ОТВАРАЊЕ БИРАЧКОГ МЕСТА**

 **Члан 8.**

 У записник о раду Бирачког одбора председник Бирачког одбора, пре отварања бирачког места, уноси имена, односно заокружује присутне чланове и заменике чланова Бирачкогодбора.

 Пошто обави припреме за спровођење гласања Бирачкиодбор утврђује да гласање може да почне што ће констатовати у Записнику о раду бирачког одбора.

 **Члан 9.**

 Бирачко место се отвара 1. јуна 2025. године у 7,00 часова.

**Провера исправности гласачке кутије**

**Члан 10.**

 Одмах по отварању бирачког места Бирачки одбор проверава исправност гласачке кутије у присуству првог бирача, (који није члан Бирачког одбора) који дође на бирачко место, а резултат провере (да је кутија исправна и празна) уписује се у Контролни лист за проверу исправности гласачке кутије.

 Провера исправности гласачке кутије може се вршити само у присуству првог бирача који има важећу личну карту, односно важећу путну исправу (пасош) којим доказује свој идентитет и који је уписан у Извод из бирачког списка.

 Поступак провере се обавља следећим редоследом:

* када на бирачком месту приступи први бирач који није члан Бирачког одбора, Бирачки одбор утврдиће његов идентитет и утврдиће да ли је уписан у Извод из бирачког списка;
* у присуству тог бирача Бирачки одбор проверава да ли је гласачка кутија исправна и празна;
* **попуњава се Контролни лист који потписују сви присутни чланови Бирачког одбора и бирач који је први дошао на бирачко место;**
* **у присуству првог бирача, контролни лист се убацује у гласачку кутију, која се након тога затвара и печати јемствеником и печатним воском.**

Све извршене радње на провери исправности гласачке кутије Бирачки одбор ће констатовати у Записнику о раду Бирачког одбора.

**V ГЛАСАЊЕ НА БИРАЧКОМ МЕСТУ**

**Члан 11.**

 Чланови Бирачког одбора или њихови заменици морају да буду присутни на бирачком месту док је бирачко место отворено и док гласање траје.

 Када бирач дође на бирачко место Бирачки одбор је дужан да предузме следеће радње: утврди идентитет бирача, провери да ли је бирач уписан у Извод из бирачког списка, уручи гласачки листић и поучи бирача о начину гласања.

 При уласку бирача у просторију за гласање бирач саопштава Бирачком одбору своје име и презиме и доказује свој идентитет важећом личном картом, односно важећом путном исправом (пасош).

 Изузетно, Бирачки одбор треба да омогући гласање бирачу који свој идентитет доказује личном картом са истеком роком важења, под условом да приложи потврду Министарства унутрашњих послова о поднетом захтеву за издавање нове личне карте и да је уписан у Извод из бирачког списка.

 У случају да на бирачком месту дође бирач који поседује важећи лични документ из става 3. овог члана у којем је наведено друго презиме у односу на презиме наведено у Изводу из бирачког списка, Бирачки одбор треба том бирачу да омогући да гласа, без обзира на ту околност, под условом да на основу слике бирача и јединственог матичног броја у документу којим доказује свој идентитет може да утврди да је у питању иста особа и да је уписан у Извод из бирачког списка.

 Када се утврди идентитет бирача, задужени члан Бирачког одбора заокружује редни број испред личног имена бирача у Изводу из бирачког списка, а након тога бирач се потписује на одговарајуће место у Изводу из бирачког списка.

 Пошто је бирач заокружен и потпише се, задужени члан Бирачког одбора му предаје гласачки листић.

 Председник или задужени члан Бирачког одбора поучава бирача за колико кандидата се гласа и да се гласа заокруживањем редног броја испред имена кандидата.

 Пошто попуни гласачки листић, бирач сам пресавија гласачки листић тако да се не види како је гласао и ставља гласачки листић у гласачку кутију, а затим без задржавања напушта бирачко место.

 **Бирачки одбор неће дозволити да гласа лице које није уписано у Извод из бирачког списка, или не поднесе доказ о своме идендитету.**

 **Бирачки одбор не сме да врши никакава дописивања или друге промене у Изводу из бирачког списка.**

 Бирачки одбор не сме да допише у Извод из бирачког списка лице које није уписано у извод без обзира на то што тврди да гласа на том бирачком месту или што га чланови Бирачког одбора лично познају.

**Члан 12.**

 Бирачки одбор је дужан да се стара о тајности гласања.

 Члан Бирачког одбора ће посебно упозорити бирача да је гласањетајно и да се обавља иза паравана за гласање.

 Гласање мора бити организовано на начин да нико не може видети како бирач попуњава гласачки листић.

 У просторију у којој се гласа може бити присутно истовремено само онолико бирача колико не угрожава тајност гласања.

**Члан 13.**

 Бирач може да гласа само једанпут.

 Ниједно лице не може добити више од једног гласачког листића, нити је допуштено да једно лице гласа уместо другог лица осим када је реч о лицу које гласа уз помоћ другог лица (члан 20. ових правила).

**Овлашћени посматрачи**

**Члан 14.**

 Право на праћење рада Бирачког одбора у изборном дану на бирачком месту имају овлашћени посматрачи кандидата и домаћи и страни посматрачи којима је издато писано овлашћење од стране Изборне комисије.

 Податке о присуству овлашћених посматрача Бирачког одбора ће констатовати у Записнику о раду Бирачког одбора.

Овлашћени посматрачи који прате рад органа за спровођење избора дужни су да поступају у складу са правилима која прописује Изборна комисија.

Кад лица из става 1. oвог члана прекрше правила о одржавању реда на бирачком месту или на други начин ометају рад Бирачког одбора, Бирачкиодбор може их удаљити и податке о томе уноси у записник о раду Бирачкогодбора.

Уколико је број овлашћених посматрача толики да омета и ремети рад Бирачког одбора и спровођење гласања, Бирачки одбор може одлучити колико овлашћених посматрача може истовремено присуствовати на бирачком месту.

**Одржавање реда на бирачком месту**

 Члан 15.

Забрањено је задржавање на бирачком месту свих лица која немају права и дужности у вези са спровођењем избора.

На бирачком месту забрањено је коришћење пејџера, мобилних телефона и других средстава веза и комуникација.

Члан 16.

Члановима и заменицима чланова Бирачког одбора и овлашћеним посматрачима који прате рад Бирачког одбора за време гласања, забрањено је на бирачком месту вођење било какве евиденције о бирачима који су гласали као и коришћење било које помоћне евиденције о бирачима и слично, осим на прописаном изборном материјалу који је примљен од Изборне комисије.

Изузетно, дозвољено је да чланови Бирачког одбора који су задужени да рукују изводима из бирачког списка, уписивањем цртица на посебном листу хартије, воде евиденцију о излазности бирача и да податке о излазности саопштавају свим члановима Бирачког одбора и периодично Изборној комисији.

Члан 17.

Представници средстава јавног информисања могу да буду присутни на бирачком месту само ради припреме извештаја о току гласања на бирачком месту и иза тога се морају удаљити.

Члан 18.

Припадници полиције на дужности могу да уђу на бирачко место само ако су на бирачком месту нарушени ред и мир и то на позив председника Бирачког одбора (на телефон 192).

Члан 19.

Бирачки одбор је дужан да одржава ред на бирачком месту.

Ако се на бирачком месту наруши ред, Бирачки одбор може да прекине гласање док се ред не успостави. Разлози за прекид гласања и трајање прекида гласања уносе се у записник о раду Бирачког одбора.

Ако је прекид гласања трајао дуже од једног часа, гласање се продужава за онолико времена колико је прекид трајао.

**VI ПОСЕБНА ПРАВИЛА ГЛАСАЊА ЗА ОДРЕЂЕНА ЛИЦА**

**Гласање уз помоћ другог лица**

**Члан 20.**

 Бирач који не може сам да попуни гласачки листић (слепо, инвалидно или неписмено лице) има право да на бирачко место поведе лице које ће уместо њега попунити гласачки листић, односно обавити гласање, онако како му бирач одреди.

 У записник о раду Бирачког одбора, Бирачки одбор уписаће укупан број бирача који су гласали уз помоћ другог лица.

**Гласање ван бирачког места**

**Члан 21.**

 Бирач који није у стању да гласа на бирачком месту (непокретно, тешко или слабо покретно лице) обавештава Бирачки одбор најкасније до 10,00 часова на дан гласања, да жели да гласа.

 Пошто утврди да је непокретно, тешко или слабо покретно лице уписано у Извод из бирачког списка, председник Бирачког одбора издаје таквом бирачу Потврду о бирачком праву за гласање ван бирачког места и задужује два члана Бирачког одбора да спроведу гласање ван бирачког места.

 Задужени чланови Бирачког одбора одлазе код бирача и утврђују његов идентитет.

 Потом задужени чланови Бирачког одбора предају бирачу коверат у којем се налазе: гласачки листић, потврда о изборном праву за гласае ван бирачког места и посебан коверат у који ће бити стављен попуњени гласачки листић.

**Члан 22.**

 Пошто упознају бирача с начином гласања чланови Бирачког одбора напуштају просторију у којој бирач гласа.

 Ако бирач који гласа ван бирачког места није у стању да попуни гласачки листић (слепо, инвалидно или неписмено лице), он може да гласа уз помоћ другог лица којег сам одреди, на исти начин на који ту помоћ користе слепа, инвалидна или неписмена лица која гласају на бирачком месту.

 **Бирач потписује потврду о изборном праву за гласање ван бирачког места и након тога гласа.**

 Потом ставља попуњени и пресавијени гласачки листић у посебан коверат који чланови Бирачког одбора пред њим печате жигом на печатном воску.

 Тако запечаћен посебан коверат бирач ставља заједно с потписаном потврдом о свом изборном праву у коверат који после тога чланови Бирачког одбора пред њим печате жигом на печатном воску.

 Пре печаћења коверте са посебном ковертом и потврдом о изборном праву, чланови Бирачког одбора обавезно морају да провере да ли је бирач потписао потврду о изборном праву.

**Члан 23.**

 Одмах по повратку на бирачко место, чланови Бирачког одбора предају коверат Бирачком одбору, који отвара коверат у којем се налази потписана потврда о изборном праву и затим заокружује редни број под којим је бирач уписан у Извод из бирачког списка.

 Затим Бирачки одбор отвара запечаћени коверат и из њега вади пресавијени гласачки листић и убацује га у гласачку кутију.

 **Ако недостаје потписана потврда о изборном праву, сматра се да бирач није гласао, што се уноси у записник о раду Бирачкогодбора, с тим да се такав бирач не заокружује у Изводу из бирачког списка, а гласачки листић се не убацује у гласачку кутију већ се рачуна као неупотребљен гласачки листић.**

 У записник о раду Бирачког одбора, Бирачки одбор уписаће укупан број бирача који су гласали ван бирачког места.

 **Бирачки одбор по затварању бирачког места, уз остали изборни материјал, у посебној коверти прилаже и потписане потврде о изборном праву свих бирача који су гласали ван бирачког места.**

 **Гласање бирача ван бирачког места може се обавити само на подручју месне заједнице.**

**VII ЗАТВАРАЊЕ БИРАЧКОГ МЕСТА**

Члан 24.

Бирачко место се затвара 1. јуна 2025. године у 20,00 часова.

 Бирачима који су се затекли на бирачком месту приликом затварања бирачког места, омогућава се да гласају.

 Као бирач који се затекао на бирачком месту сматра се бирач који се у 20,00 часова налази на бирачком месту или непосредно испред (у просторији зграде у којој се обавља гласање или испред зграде ако не постоји просторија). Бираче који се затекну на бирачком месту Бирачки одбор обавештава да могу да гласају.

 Председник Бирачког одбора дужан је да одреди члана или заменика члана Бирачког одбора који ће да утврди број бирача који су се затекли на бирачком месту, да утврди редослед по коме они гласају и да стане иза последњег затеченог бирача како би означио крај реда и сачекао да гласају сви бирачи који су се затекли на бирачком месту.

VIIIУТВРЂИВАЊЕ РЕЗУЛТАТА ГЛАСАЊА

Поступак утврђивања резултата гласања на бирачком месту

Члан 25.

После затварања бирачког места Бирачки одбор одмах утврђује резултате гласања на бирачком месту и изабране чланове Савета месне заједнице.

Утврђивању резултата гласања морају да присуствују сви чланови Бирачког одбора или њихови заменици.

Раду Бирачког одбора на утврђивању резултата гласања могу да присуствују овлашћени посматрачи, с тим да не могу да обављају никакве радње, изузев праћења рада.

Резултати гласања на бирачком месту утврђују се на следећи начин:

1. утврђује се број примљених гласачких листића и тај број се уписује у Записник о раду Бирачког одбора,
2. утврђује се број неупотребљених гласачких листића и тај број се уписује у Записник о раду Бирачког одбора,
3. утврђује укупан број уписаних бирача у Изводу из бирачког списка, који број се уписује у Записник о раду Бирачког одбора,
4. утврђује се укупан број бирача који су гласали, пребројавањем заокружених редних бројева у Изводу из бирачког списка и тај број се уписује у Записник о раду Бирачког одбора,
5. отвара се гласачка кутија и проверава да ли се у њој налази контролни лист за проверу исправности гласачке кутије и резултат провере уписује у Записник о раду Бирачког одбора,
6. потом се пребројавају сви гласачки листићи који се налазе у гласачкој кутији и тај број се уписује у Записник о раду Бирачког одбора,
7. гласачки листићи се потом, разврставају на важеће и неважеће,
8. пребројавају се прво неважећи гласачки листићи и тај број се уписује у Записник о раду Бирачког одбора,
9. затим се пребројавају сви важећи гласачки листићи и тај број се уписује у Записник о раду Бирачког одбора,
10. након тога се утврђује број гласова који је дат сваком од кандидата.

**После утврђивања резултата Бирачки одбор: контролни лист за проверу исправности гласачке кутије, неупотребљене гласачке листиће, неважеће гласачке листиће, важеће гласачке листиће, потписане потврде о изборном праву за гласање ван бирачког места, ставља у посебне коверте који се печате, односно затварају.**

**Разликовање важећег и неважећег гласачког листића**

**Члан 26.**

 Неважећи гласачки листић је гласачки листић који није попуњен или гласачки листић који је тако попуњен да се не може поуздано утврдити за ког кандидата је бирач гласао, односно гласачки листић на коме је бирач заокружио више редних бројева испред личног имена кандидата на гласачком листићу од броја кандидата који се бирају за чланове Савета месне заједнице.

 Важећи гласачки листић јесте онај на коме је заокружен редни број испред имена кандидата или/и део личног имена кандидата и то не више од броја кандидата који се бирају за чланове Савета месне заједнице.

Ако је гласачки листић попуњен на начин из кога се може поуздано утврдити за ког кандидата је бирач гласао, он ће бити важећи и поред тога:

* што су на гласачком листићу исписани или нацртани коментари, пароле и друге поруке;
* што су имена других кандидата прецртана.

**IX ПОПУЊАВАЊЕ ЗАПИСНИКА О РАДУ БИРАЧКОГ ОДБОРА**

Члан 27.

 Чим утврди резултате гласања, Бирачкиодбор попуњава Записник о раду Бирачког одбора тако што у Записник читко уписује тражене податке.

 Уколико два или више кандидата добију исти број гласова, а према броју добијених гласова треба да буду изабрани као последњи члан Савета месне заједнице, оба или више кандидата уписују се у Записник о раду Бирачког одбора.

 У Записник о раду Бирачког одбора уносе се и примедбе и мишљења чланова Бирачког одбора и друге чињенице које су значајне за гласање.

Записник о раду Бирачког одбора потписују сви присутни чланови Бирачког одбора.

Ако записник о раду Бирачког одбора не потпишу сви чланови Бирачкогодбора, то се констатује у записнику о раду Бирачког одбора и уз то евентуално наводе и разлози због којих записник није потписан.

Члан 28.

Записник о раду Бирачког одбора израђује се на прописаном обрасцу са две копије.

Први, односно оригинални примерак Записника о раду Бирачког одбора доставља се Изборној комисији.

Једну копију Записника о раду задржава Бирачки одбор, а друга се истиче на просторији где су одржани избори, односно на огласној табли месне заједнице.

**X ЛОГИЧКО - РАЧУНСКА КОНТРОЛА ЗАПИСНИКА О РАДУ БИРАЧКОГ ОДБОРА**

**Члан 29.**

 Логичко-рачунска контрола записника о раду Бирачког одбора обухвата: рачунско слагање података о бирачима, рачунско слагање података о бирачима и гласачким листићима и рачунско слагање података о гласачким листићима и гласовима.

**Рачунско слагање података о бирачима**

**Члан 30.**

 Укупан број бирача који су гласали је број бирача који је заокружен у Изводу из бирачког списка.

 Укупан број бирача који су гласали може бити једнак или мањи од броја бирача уписаних у Изводу из бирачког списка.

**Рачунско слагање података о бирачима и гласачким листићима**

**Члан 31.**

Укупан број гласачких листића који се налазе у гласачкој кутији једнак је или мањи од броја бирача који су гласали.

Број примљених гласачких листића једнак је збиру: броја неупотребљених гласачких листића и броја бирача који су гласали.

**Рачунско слагање података о гласачким листићима и гласовима**

**Члан 32.**

Број гласачких листића који се налази у гласачкој кутији једнак је збиру: броја неважећих гласачких листића и броја важећих гласачких листића.

**XI ДОСТАВЉАЊЕ ИЗБОРНОГ МАТЕРИЈАЛА ПОСЛЕ ГЛАСАЊА**

**Члан 33.**

Записник о раду Бирачког одбора са осталим изборним материјалом се доставља Изборној комисији одмах, а најкасније до краја изборног дана 2. јуна 2025. године. године до 04,00 часа.

 Бирачки одбор после завршеног гласања и утврђивања резултата доставља Изборној комисији слeдећи изборни материјал:

1. први примерак, односно оригинални Записник о раду Бирачког одбора месне заједнице на спровођењу и утврђивању резултата гласања за избор чланова савета месне заједнице;
2. Извод из бирачког списка;
3. запечаћен, односно затворен коверат у којем је контролни лист за проверу исправности гласачке кутије;
4. запечаћен, односно затворен коверат у којем су неупотребљени гласачки листићи;
5. запечаћен, односно затворен коверат у којем су неважећи гласачки листићи;
6. запечаћен, односно затворен коверат у којем су важећи гласачки листићи;
7. запечаћен, односно затворен коверат у којем су потписане потврде о изборном праву за гласање ван бирачког места
8. Преостали изборни материјал, (гласачку кутију, параван за гласање, прибор за писање, прибор за печаћење гласачке кутије) .

Предају изборног материјала Изборној комисији врши председник, односно заменик председника Бирачког одбора који приликом предаје посебно треба да издвоје изборни материјал: први примерак, односно оригинални Записник о раду Бирачког одбора месне заједнице на спровођењу и утврђивању резултата гласања за избор чланова савета месне заједнице, Извод из бирачког списка и запечаћен, односно затворен коверат у којем је контролни лист за проверу исправности гласачке кутије.

О примопредаји изборног материјала после гласања саставља се Записник о примопредаји изборног материјала после гласања између Бирачког одбора и Изборне комисије који потписују председник Изборне комисије или његов заменик и председник Бирачког одбора или његов заменик.

Приликом предаје изборног материјала председник Бирачког одбора, односно његов заменик је дужан да Изборној комисији достави и Евиденцију присутности Бирачког одбора на бирачком месту.

**XII ЗАВРШНA ОДРЕДБA**

**Члан 34.**

 Ова правила ступају на снагу наредног дана од дана објављивања на званичној интернет презентацији града Врања.

**ИЗБОРНА КОМИСИЈА ЗА СПРОВОЂЕЊЕ ИЗБОРА ЗА**

**ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ**

**ГРАДСКЕ ОПШТИНЕ ВРАЊЕ**

**Број:013-111/2025-10**

**У Врању, 21.05. 2025. године**

 **ИЗБОРНА КОМИСИЈА**

 **Председник,**

 **Новица Станисављевић**